CELEX: 32019D0434
Language: da
Date: 2019-02-27 00:00:00
Title: Kommissionens afgørelse (EU) 2019/434 af 27. februar 2019 om forslaget til borgerinitiativ »Europe CARES — Kvalitetsbetonet inklusiv uddannelse for børn med handicap« (meddelt under nummer C(2019) 1545)

19.3.2019   
               
               
                  DA
               
               
                  Den Europæiske Unions Tidende
               
               
                  L 75/103
               
            
         KOMMISSIONENS AFGØRELSE (EU) 2019/434
         af 27. februar 2019
         om forslaget til borgerinitiativ »Europe CARES — Kvalitetsbetonet inklusiv uddannelse for børn med handicap«
         
            
               (meddelt under nummer C(2019) 1545)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Europe CARES — Kvalitetsbetonet inklusiv uddannelse for børn med handicap« er følgende: »Retten til inklusiv uddannelse for børn og voksne med handicap i Den Europæiske Union«.
                  
               
                     (2)
                  
                  
                     Målene for forslaget til borgerinitiativ er følgende: »Flere end 70 millioner EU-borgere har et handicap, og 15 millioner børn har særlige undervisningsbehov. Børn og voksne med handicap støder på uforholdsmæssigt mange hindringer, når de udøver deres ret til kvalitetsbetonet inklusiv uddannelse. Mange er placeret i separate institutioner, og de, der placeres i det almindelige uddannelsessystem, får ofte utilstrækkelig støtte. Vi opfordrer Kommissionen til at udarbejde et lovforslag om en fælles EU-ramme for inklusiv uddannelse, hvor det sikres, at ingen børn lades i stikken, når det drejer sig om tidlig indgriben, uddannelse og overgangen til arbejdsmarkedet.«
                  
               
                     (3)
                  
                  
                     I bilaget til forslaget til borgerinitiativ nævnes specifikke områder, der skal indgå i en fælles EU-ramme for inklusiv uddannelse. De kan inddeles i følgende kategorier: »tidlig indsats, habilitering og rehabilitering«, »identificering — konstatering af handicap hos barn — henvisning — efter anmodning«, »gratis offentlig uddannelse tilpasset børn med handicap«, »klausul om ikkeafvisning«, »inddragelse af forældre«, »mindre restriktive miljøer«, »personlig uddannelsesplan«, »alternativt evalueringssystem og færdighedsbaseret certificering«, »overgang til arbejdsmarkedet«, »ikkeforskelsbehandling« og »lærernes uddannelse og personlige udvikling«.
                  
               
                     (4)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (5)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (6)
                  
                  
                     Traktaterne indeholder med henblik på deres gennemførelse bestemmelser om vedtagelse af følgende:
                     
                                 —
                              
                              
                                 retsakter, der har til formål at bekæmpe forskelsbehandling på grund af handicap, på grundlag af artikel 19, stk. 1, i traktaten om Den Europæiske Unions funktionsmåde (TEUF)
                              
                           
                                 —
                              
                              
                                 Rådets henstillinger eller andre retsakter, der indeholder tilskyndelsesforanstaltninger, der støtter, koordinerer eller supplerer medlemsstaternes foranstaltninger, uden at der er tale om nogen form for harmonisering af medlemsstaternes love og administrative bestemmelser, på grundlag af artikel 165, stk. 2, fjerde led, og stk. 4, i TEUF med henblik på at udvikle udvekslingen af oplysninger og erfaringer om spørgsmål, som er fælles for medlemsstaternes uddannelsessystemer
                              
                           
                                 —
                              
                              
                                 Rådets henstillinger eller andre retsakter, uden at der er tale om nogen form for harmonisering af medlemsstaternes love og administrative bestemmelser, på grundlag af artikel 166, stk. 2, andet led, og stk. 4, i TEUF med henblik på at forbedre den grundlæggende erhvervsuddannelse samt efter- og videreuddannelsen for at lette den erhvervsmæssige integration og reintegration på arbejdsmarkedet.
                              
                           
               
                     (7)
                  
                  
                     Af disse grunde falder forslaget til borgerinitiativ ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
                  
               
                     (8)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (9)
                  
                  
                     Forslaget til borgerinitiativ »Europe CARES — Kvalitetsbetonet inklusiv uddannelse for børn med handicap« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Europe CARES — Kvalitetsbetonet inklusiv uddannelse for børn med handicap« registreres hermed.
         
         
            Artikel 2
            Denne afgørelse træder i kraft den 4. marts 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Europe CARES — Kvalitetsbetonet inklusiv uddannelse for børn med handicap«, der repræsenteres ved Maria Madalina TURZA og Violeta GIURGI, der fungerer som kontaktpersoner.
         
         
            Udfærdiget i Bruxelles, den 27. februar 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.